تقييم المطعم: في فروع الرياض والمدينة 
 فروع المدينة قبل نهاية الدوام بساعه او ساعتين بقلك مافي غير هادي الاصناف والباقي غير موجود أو خلص !!! ليش خير 
 جودة الأصناف سيئة زيييت رييييحة 
 الخدمة بالرياض جيده جده اما بالمدينة المنورة والله والله لو يقدر يضربني كان ضربني وكل الفروع ومن أبو يلااا خلصنااا وسريع سريع ولو طلبت توم من جد يمكن يضرب !!! 
 غير مستعدين أبدا للخدمة . 
 كل الصالات نظيفة بكل الفروع  
 الرائحة تغلب رائحة كنتاكي المميزة وللأسف الريحة من بره هيه اللي تخليني ادخل المحل دايما واتمقلب دايما على أمل أنه يتغيروا 
 يوجد مواقف بكل الفروع وسائل الدفع حسب الفرع كاش  في فروع كاش وبطاقه ( طبعا باتكلم عن الرياض والمدينة ) 
 الأسعار ممم وما ادراك ما الاسعار والفواتير 
 تلاقي في المنيو السندويتش سعره كذا ومرسوم انه فيه جبن أو دبل جبن بس عند الطلب تتفاجأ انه لااا الجبن سعره لحال 
 اذا هنا في سرقه كيف تحطو بالمنيو السعر دا للصورة دي وبعدين تغير كلامك  
 واكيد الكل انتبه 
 ولوحده يقررلك انه حجم كبير وصارت معي باكتر من فرع 
 الشيء الوحيد اللي جيد عنده ومحافط على طعمه سلطة الملفوف و البوبكورن لاكن للاسف صار سعره غالي بالنسبه للجحم 
 التكلفه للشخص من 20 الى 30 ريال 
 الاسعار غير ملائمة بالنسبه للطعم والخدمة اذا ماقارناه بنفس فئته من المطاعم 
 للاسف يمكن اغلط وازورة مره تانيه على امل انه يتغير لانه تغريني رائحة المطعم من برا واظن هدا اللي بيجذب الناس للان 
  
 لااااا أنصح به 
 ياناس احد يعرف احد بادرتهم اللي اظن انه مقر الاداره السعوديه موجود ببركينا فاسو لانهم مو معقول مو عارفين ايش اللي بيصير  
 أو احد بقلنا عطريقة الشكوى للادارة الرئيسية